
2018KO EKAINAREN 21EKO IRIZPENA, ARABAKO LURRALDE HISTORIKOKO MOTA GUZTIETAKO LANDA LURRETAN NEKAZARITZAKO HONDAKINAK ERRETZEARI BURUZKO ARAUDIA ONARTZEKO FORU AGINDUAREN PROIEKTUARI BURUZKOA
I.AURREKARIAK
Irizpen honek aztertutako foru aginduaren proiektua Nekazaritza Saileko Nekazaritza zuzendariak igorri du Aholku Batzorde honetara, bat etorriz Diputatuen Kontseiluaren 40/1999 Foru Dekretuaren 17. artikuluko 1. idatz zatian aurreikusitakoarekin, martxoaren 30ekoa, Arabako Foru Administrazioaren Aholku Batzordea sortu zuena, Erregelamendu Organikoa onartuz. Irizpen eskaerarekin batera igorri dira apirilaren 17ko 182/2018 Foru Agindua, prozedura hasten duena, 192/2018 Foru Agindua, apirilaren 19koa, aldez aurreko onarpenarena, genero eraginaren txostena eta horren gainean Berdintasun Zerbitzuak egindako oharrak, araudi eraginaren txostenak eta jendaurrean jarri izanaren emaitza memoria. Hori dena Foru Gobernu Kontseiluaren maiatzaren 23ko 29/2017 Foru Dekretuan ezarri bezala, zeinaren bidez onarpena ematen zaien xedapen orokorrak egiteko prozedurari, arau eraginari eta genero eraginari buruzko txostenak egiteko gidei eta araugintza teknikari buruzko jarraibideei. 
II.OHAR JURIDIKOAK
1- AHOLKU BATZORDEAREN ESKUMENA IRIZPENA EMATEKO
40/1999 Foru Dekretuak, Diputatuen Kontseiluarenak, martxoaren 30ekoak, Arabako Foru Administrazioaren Aholku Batzordea sortu zuena Erregelamendu Organikoa onartuz, 3. artikuluan ezarri zuen Arabako Foru Administrazioko Aholku Batzordearen eskumenak zein izango ziren, tartean, honako hauei buruzko irizpenak ematea:
“Araudi xedapenen proiektuak, Lurralde Historikoaren eskumen esklusibo diren gaiak arautzeko foru arauak garatzean edo autonomia erkidegoko legeak gauzatzean ematen direnak, gaien araudi garapena Lurralde Historikoaren eskumenekoa den kasuetan”.
2- ARABAKO LURRALDE HISTORIKOKO ERAKUNDEEN ESKUMENA GAIA ARAUTZEKO
· 3/1979 Lege Organikoak, abenduaren 18koak, Euskal Herriaren Autonomia Estatutuarenak, 10. artikuluak azaldu zuenez, “Euskal Herriko Autonomia Erkidegoak bakarreko eskumena du honako gai hauetan: 
…..8. Mendi basoak, oihan erabilera eta zerbitzuak, abelbide eta larreak, Konstituzioaren 149.1.18ª artikuluan xedatutakoari kalterik egin gabe.
· 27/1983 Legeak, azaroaren 25ekoak, Autonomia Erkidego osorako erakundeen eta lurralde historikoetako foru erakundeen arteko harremanei buruzkoak, 7a) artikuluan ezarri zuenez, “Kondaira Lurraldeetako Foru Erakundeek, bakoitzaren berarizko lege jaurpideen arauera erabiliko duten bakarreango agintepidea izango dute honako gai hauetan: (…) Mendiak, oihan-ustiaketa eta zerbitzuak, abereentzako bideak eta alaguneak, Autonomia Estatutoaren 10.8. atalak dioenez; oihanzaintza eta nekazaritza eta oihan-lurrei bere onean eustea eta hobetzea”.
Azaldutakoa ikusita, arloa dela medio, erregulazioa Arabako Lurralde Historikoari dagokiola ulertzen da, bertako eskumen esklusiboa delako. Horrenbestez, Aholku Batzorde honek nahitaezko irizpena eman behar du.
3- FORU AGINDUA ONARTZEKO ERAKUNDEEN ESKUMENA
Foru Agindu hau onartzeko eskumena duen organoari dagokionez, ahalmen hori Arabako Foru Aldundiko mendi arloko sail eskudunari dagokio, Mendiei buruzko martxoaren 26ko 11/2007 Foru Arauko 3.3 artikuluan ezarritakoa dela bide, bertan ageri baita honako hauek lurralde historikoaren eskumenak direla:
· ….3: Mendirako eta gaur egungo edo balizko lurzoru eta landare-estaldurak kontserbatzeko balizko arrisku objektiboa den aldetik, mendien arloan eskumena daukan Arabako Foru Aldundiaren Sailari dagokio mota guztietako landa lurretan sua erabiltzeari buruzko kontrola, hori erabiltzeko aurreko administrazio baimena izan beharko dela.
III. PROZEDURA
Prozedura izapidetzean erabat bete dira xedapen orokorrak egiteari dagokionez indarrean dauden arauak, proposamena aurkezteko eskumena duen organoari, araudiaren eraginari buruzko txostenak emateari eta genero eraginaren aldez aurreko ebaluazioari, Aholku Batzordeari txostena eskatzeari eta onartzeko eskumena duen erakundeari dagokienez.
Zehazki esateko, Foru Gobernu Kontseiluaren martxoaren 23ko 29/2017 Foru Dekretuko 10 b) eta h) artikuluetan ezarritakoari erreparatuz, zeinaren bidez onarpena eman zitzaien xedapen orokorrak egiteko prozedurari, jendaurrean jartzeko izapidea ez da bideratu araudia onartzea premiazkoa delako, interes publikoko arrazoiak tarteko.
Beste alde batetik, aurreko paragrafoan aipatutako lege testuko 13. artikuluan aurreikusitakoarekin bat etorriz, proiektuaren aurrerapenari jendaurrean jartzeko izapidea aplikatu zaio baliabide telematikoen bitartez, Arabako Foru Aldundiaren webgunearen bidez; espedientean jendaurrean jartzeko eta entzunaldi izapidearen emaitzei buruzko memoria ageri da, 2018ko maiatzaren 14ko datarekin; bertan ageri denez, ez da inolako ekarpenik aurkeztu, ezta eragozpenik ere, aipatutako foru aginduaren proiektua izapidetzearen komenigarritasunari dagokionez, eta ez da araudi xedapen hau idaztean aintzat hartu behar den proposamen edo oharrik erregistratu.
IV. FORU AGINDUAREN EGITURA 
Foru Aginduaren proiektuak zioen azalpen atala, lau idatz zati dituen azalpen atala, eta eranskina ditu; azken horretan, lau kapitulutan, mota guztietako landa lurretan nekazaritza hondakinak erretzeari buruzko araudi erregulatzailearen testu osoa arautu da; beste hiru eranskin ere baditu, eta bakoitzean nekazaritza hondakinak erretzeko eskabide bana ageri da.
a) Xedapen zatia
· Lehenengoa.  Arabako Lurralde Historikoko mota guztietako landa lurretan nekazaritza hondakinak erretzeari buruzko araudia onartzen da. 
· Bigarrena. Salbuespen epea ezarri da, aurtengo urteari dagokiona, hazkuntza estentsiboko zerealen hondakinak erretzeko.
· Hirugarrena: Foru Agindu honen aurka dauden maila beheragoko edo maila bereko xedapen guztiak indargabetu ditu.
· Laugarrena: Ezarri du Foru Agindu hau ALHAOn argitaratu eta hurrengo egunean sartuko dela indarrean.
b) Eranskina.
· I. kapitulua. Nekazaritza hondakinak erretzeko arau orokorrak
· II. kapitulua. Erretze lanetarako baimena eskatzeko prozedura orokorra.
· III. kapitulua. Modu estentsiboan landutako zerealen hondarrak erretzeko berariazko arauak
· IV. kapitulua. Ez betetzea. Arau hausteak eta zigorrak
c) I. Eranskina. Nekazaritza hondakinak erretzeko eskabidea eta baimena. 
d) II. eranskina. Erretzea baimentzeko eskabidea.
e) III. eranskina. Modu estentsiboan landutako zereal uzten hondarrak erretzeko eskabidea.
V.ARAUDI PROPOSAMENAREN ANALISIA
Nekazaritza hondakinak erretzea arautu behar dela kontuan hartuta, arrisku potentzial objektiboa izan daitekeelako mendietan eta une honetako edo balizko landare estalki eta lurzoruak zaintzeko, 558/2012 Foru Aginduak, abenduaren 3koak, Arabako Lurralde Historikoko mota guztietako landa lurretan nekazaritza hondakinak erretzeari buruzko araudia onartu zuen. 
Foru Agindu horretan olibondo edo mahatsondoen (xirmendu) inausketa hondarrak erretzeko prozedura erraztua arautu zen. Lortutako emaitzak onak izan zirenez, 430/2014 Foru Agindu bidez, urriaren 6koa, prozedura hori nekazaritza hondakin guztietara hedatu zen, lasto piloetara salbu, eta 558/12 Foru Aginduaren bidez, irailaren 3koa, horietara ere; modu estentsiboan landutako zerealen hondarrak eta baso hondarrak erretzea arauditik kanpo geratu zen. 
Igarotako denbora hartu behar da kontuan; izan ere, denbora tarte horretan nekazaritza jardun hori zorrotzago kontrolatzea eskatzen duen Europa mailako araudia onartu da, ingurumena gero eta gehiago errespetatu behar da eta aukeraketa ere zorrotzagoa izan behar da, are gehiago zaindu behar da NPB berriaren eta gaur egun existitzen den araudi sakabanatuaren baldintzen eskakizun guztiak betetzeko; hala, foru agindu berri bat onartzea egokitzat jo da, aurrekoa indargabetu eta araudi eguneratu guztia jasotzen duena. 
Aholku Batzorde honek landutako foru aginduaren proiektua aztertu ondoren, espedientean ageri dena, ez da inolako gehiegikeriarik edo juridikotasunaren aurkakorik antzeman.
VI. ONDORIOAK
LEHENENGOA: Arabako Foru Aldundiko Aholku Batzordeak irizpena eman behar du proposatutako foru dekretuaren proiektuari dagokionez, Arabako Foru Aldundiaren eskumen esklusiboa delako.
BIGARRENA: Foru aginduaren proiektuak ordenamendu juridikoa betetzen du eta araudian ezarritako lege gaikuntza eta eskumen arloko esparruaren barruan eman da. 

